Борис Младенов-Young
Не съм до днес изпитал самотата…

chitanka.info

Не съм до днес изпитал самотата,

но аз я чувствам, тя е вред край мен,

във всяка стара баба непозната,

погледнала ме с взор опечален.

На улицата, в парка, в магазина…

отчаян зов в очите й чета:

„Самотна съм… Съпругът ми почина,

децата ми напуснаха дома!“

Понякога дори ме заговаря,

за времето направи коментар.

Съзнавам го, достатъчно съм стар,

мъжа не търси в мене, а другаря,

покойния съпруг да замени

в нерадостните й вдовишки дни.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.